

**Anul 2024 – numărul 36**

**2 – 6 septembrie**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 2 – 6 septembrie, 2024 3](#_Toc176762220)

[Comunicate de presă / Știri ale Guvernului României 5](#_Toc176762221)

[Prim-ministrul Marcel Ciolacu: ”Restabilirea securității în Orientul Mijlociu este esențială. Doar în condiții de pace, se poate construi” 5](#_Toc176762222)

[Premierul Marcel Ciolacu: România are nevoie de o infuzie de capital pentru a duce la bun sfârșit proiectele demarate 6](#_Toc176762223)

[Întâlnirea premierului Marcel Ciolacu cu reprezentanții sectorului de ovine și caprine 7](#_Toc176762224)

[Informație Europeană 8](#_Toc176762225)

[NOUTĂȚI – Informații UTILE 8](#_Toc176762226)

[AM PTJ: Publicarea „Listelor intermediare ale proiectelor evaluate” pentru lunile iunie -august 2024, aferente apelurilor de proiecte lansate în cadrul acțiunii „Dezvoltarea întreprinderilor și a antreprenoriatului” – componenta „Investiții pentru dezvoltarea IMM care sprijină creșterea durabilă și crearea de locuri de muncă” 8](#_Toc176762227)

[Cereri de finanțare de peste 30 de milioane de euro, din Regiunea Vest, pentru dotarea ambulatoriilor prin Programul Sănătate 9](#_Toc176762228)

[Primele contracte semnate prin Programul Regional Vest pentru izolarea termică a blocurilor. Investițiile se vor realiza în orașul Călan, din județul Hunedoara 9](#_Toc176762229)

["Drumul Regelui", investiție importantă pentru dezvoltarea turismului în județele Hunedoara și Arad, va fi modernizat prin Programul Regional Vest 10](#_Toc176762230)

[Ministrul Energiei, Sebastian Burduja, a coordonat prima reuniune a Comandanentului Energetic de Iarnă: “Ca orice bun gospodar, ne facem vara sanie. Pregătirile pentru sezonul rece sunt în grafic.” 11](#_Toc176762231)

[În contextul dezvoltării prosumatorilor în România, susținem inițiativele civice ale tinerilor profesioniști pentru un viitor sustenabil 12](#_Toc176762232)

[Peste 715,5 milioane de lei, pentru noi proiecte finanțate prin Programul Național de Investiții ”Anghel Saligny” 13](#_Toc176762233)

[ANL a recepţionat 40 de locuinţe pentru tineri în orașul Călan 13](#_Toc176762234)

[Peste 1,8 milioane de cărți funciare, eliberate gratuit pentru cetățeni, cu fonduri europene 14](#_Toc176762235)

[Consultări Publice 15](#_Toc176762236)

[Finanțare nerambursabilă pentru grădinițele publice prin Programul Regional Vest. Ghidul este în consultare publică 15](#_Toc176762237)

[Ministerul Energiei: Anunț consultare publică ÎNDRUMAR METODOLOGIC privind modul de lucru pentru beneficiarii privați finanțați din Fondul pentru Modernizare, care nu au obligația respectării prevederilor legale aplicabile în domeniul achizițiilor publice/sectoriale 16](#_Toc176762238)

[Participă la definitivarea procedurii de implementare a programului de succes Start-Up Nation, ediția 2024! 16](#_Toc176762239)

[Consultare publică, PDD: Ghidul solicitantului – Condiții de accesare a finanțării în vederea îmbunătățirii monitorizării calității aerului pentru îndeplinirea cerințelor de monitorizare și reducere a emisiilor rezultate din Directivele privind calitatea aerului – Prioritatea 2, Acțiunea 2.2, în cadrul Programului Dezvoltare Durabilă (PDD) 2021 – 2027 17](#_Toc176762240)

[Programul Național 2021-2027 Azil, Migrație și Integrare a lansat în consultare Ghidul specific apelului de proiecte AM31B Dezvoltarea și îmbunătățirea infrastructurii, procedurilor și serviciilor, în conformitate cu acquis-ul Uniunii și a priorităților de politică 17](#_Toc176762241)

[Consultare publică Ghid specific: apelul de proiecte AM21B Dezvoltarea sistemului de migrație legală 18](#_Toc176762242)

[*PNRR* 18](#_Toc176762243)

[PNRR: Calendarul apelurilor actualizat la data de 28.08.2024 18](#_Toc176762244)

[Apeluri – Finanțări 18](#_Toc176762245)

[Programul național pentru transformarea digitală a autorităților publice locale #DigiLocal 18](#_Toc176762246)

[AM PDD: Modificarea Ghidului solicitantului – Condiții de accesare a finanțării pentru proiectele etapizate din sectorul energiei – Prioritatea 4 – Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră, Acțiunea 4.3. – Reducerea emisiilor de GES și creşterea eficienţei energetice în sistemele de distribuție și transport a energiei termice, Acțiunea 4.4. – Promovarea utilizării surselor de energie regenerabilă și Acțiunea 4.5 – Sisteme și rețele inteligente de energie 22](#_Toc176762247)

[PTJ: a fost actualizat Ghidul Solicitantului Dezvoltarea întreprinderilor și a antreprenoriatului 22](#_Toc176762248)

[PTJ: a fost actualizat Ghidul Solicitantului Dezvoltarea întreprinderilor și a antreprenoriatului 22](#_Toc176762249)

[A fost aprobat bugetul pentru implementarea Programului pentru şcoli al României în anul şcolar 2024-2025 22](#_Toc176762250)

[PEO: actualizează Ghidul Solicitantului Condiții Specifice „Măsuri active de ocupare pentru tineri, inclusiv pentru tineri NEET” 24](#_Toc176762251)

[PEO: actualizează Ghidul Solicitantului Condiții Specifice „Sprijin pentru stimularea ocupării prin furnizarea de măsuri active în pachete de servicii integrate” 24](#_Toc176762252)

[AM PDD: Modificarea Ghidului Solicitantului – Condiții de accesare a finanțării pentru proiectele etapizate din sectoarele: apă/apă uzată, managementul deșeurilor, monitorizarea calității aerului și managementul riscurilor 25](#_Toc176762253)

[Din Actualitatea Europeană 25](#_Toc176762254)

[Dialogul strategic privind viitorul agriculturii UE transmite raportul său final președintei von der Leyen 25](#_Toc176762255)

[S-au deschis înscrierile la ediția de anul acesta a concursului Juvenes Translatores 27](#_Toc176762256)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  2 – 6 septembrie, 2024

**Monitorul Oficial, Partea I, nr. 882/ 2 Septembrie 2024**

* Nr. **105** / **2 Septembrie 2024**, Guvernul României - Ordonanță de urgență privind unele măsuri de protecție socială .
* Nr. **1073** / **28 August 2024**, Guvernul României - Hotărâre pentru modificarea și completarea Normelor metodologice privind modalitatea de acordare a drepturilor la transport interurban gratuit persoanelor cu handicap, aprobate prin Hotărârea Guvernului nr. 1.017/2018.
* Nr. **1850** / **23 August 2024**, Ministerul Mediului, Apelor și Pădurilor / Nr. **153** / **29 August 2024**, Autoritatea Națională Sanitară Veterinară și pentru Siguranța Alimentelor- Ordin privind aprobarea modalității de acordare a stimulentelor pentru porcii mistreți găsiți morți și pentru cei împușcați, precum și de acordare a despăgubirilor pentru porcii mistreți împușcați, care au fost confiscați și neutralizați ca urmare a infectării cu pesta porcină africană.

**Monitorul Oficial, Partea I, nr. 886/ 3 Septembrie 2024**

* Nr. **6184** / **23 August 2024**, Ministerul Educației - Ordin privind modificarea Ordinului ministrului educației nr. 3.497/2022 pentru aprobarea standardelor de echipare a unităților de învățământ preuniversitar cu echipamente tehnologice .

**Monitorul Oficial, Partea I, nr. 887/ 3 Septembrie 2024**

* Nr. **1074** / **28 August 2024**, Guvernul României - Hotărâre pentru aprobarea Normelor metodologice de punere în aplicare a prevederilor Ordonanței de urgență a Guvernului nr. 75/2024 privind reglementarea etichetării cheltuielilor bugetare și cheltuielilor fiscale pentru bugetarea verde, precum și a Regulamentului privind organizarea, funcționarea și atribuțiile Comitetului interministerial pentru etichetarea cheltuielilor bugetare și cheltuielilor fiscale.
* Nr. **1896** / **30 August 2024**, Ministerul Mediului, Apelor și Pădurilor - Ordin pentru aprobarea Regulamentului privind alocarea, la cerere, a exemplarelor de urs brun din nivelul de intervenție la nivel național, prevăzute la art. 3^1 alin. (1) din Ordonanța de urgență a Guvernului nr. 81/2021 privind aprobarea metodelor de intervenție imediată pentru prevenirea și combaterea atacurilor exemplarelor de urs brun asupra persoanelor și bunurilor acestora, precum și pentru modificarea și completarea unor acte normative.

**Monitorul Oficial, Partea I, nr. 889/ 4 Septembrie 2024**

* Nr. **6443** / **30 August 2024**, Ministerul Educației - Ordin privind aprobarea listei unităților de învățământ preuniversitar care consemnează în format electronic situația școlară a elevilor în anul școlar 2024-2025.
* **ANEXĂ**

**Lista unităților de învățământ preuniversitar care consemnează în format electronic**

**situația școlară a elevilor în anul școlar 2024-2025**

|  |  |  |
| --- | --- | --- |
| ***Nr.crt*** | ***Denumire unitate de învăţământ*** | ***Localitatea*** |
|  | LICEUL CU PROGRAM SPORTIV "CETATE" | DEVA |
|  | Şcoala Gimnazială Vălişoara | Vălişoara |
|  | Colegiul Naţional de Informatică „Carmen Sylva" | Petroşani |
|  | Liceul Tehnologic "Mihai Viteazu" | Vulcan |
|  | Liceul Teoretic Avram Iancu Brad | Brad |
|  | ŞCOALA GIMNAZIALĂ "AVRAM IANCU" BAIA DE | Baia de Criş |
|  | Colegiul Tehnic „Transilvania" Deva | Deva |
|  | Liceul Tehnologic Agricol "Alexandru Borza" Geoagiu | Geoagiu |
|  | Colegiul Naţional Pedagogic „Regina Maria" Deva | Deva |
|  | LICEUL TEHNOLOGIC „DIMITRIE LEONIDA" | PETROŞANI |
|  | COLEGIUL NAŢIONAL "DECEBAL” DEVA | Deva |
|  | Liceul Tehnologic "Nicolaus Olahus" | Orăştie |
|  | COLEGIUL ECONOMIC „HERMES" PETROŞANI | PETROŞANI |
|  | Liceul Teoretic "Ion Constantin Brătianu" Haţeg | Haţeg |
|  | Şcoala Gimnazială Nr. 6 | Vulcan |
|  | Şcoala Gimnazială Ion Buteanu Buceş | Buceş |
|  | Şcoala Gimnazială "Preot Iosif Comşa" Ribiţa | Ribiţa |
|  | LICEUL TEHNOLOGIC RETEZAT | URICANI |
|  | Colegiul Tehnic "Constantin Brâncuşi" | Petrila |
|  | ŞCOALA GIMNAZIALĂ "ION GHEORGHE DUCA" | PETROŞANI |
|  | LICEUL TEORETIC "MIRCEA ELIADE" | LUPENI |
|  | LICEUL TEORETIC,,TRAIAN LALESCU,, | HUNEDOARA |
|  | ŞCOALA GIMNAZIALĂ BĂIŢA | Băiţa |
|  | Şcoala Gimnazială Nr. 3 Lupeni | Lupeni |
|  | Şcoala Gimnazială Sîntămăria-Orlea | Sântămăria-Orlea |
|  | ŞCOALA GIMNAZIALĂ RÂU DE MORI | RÂU DE MORI |
|  | Liceul Tehnologic „Ovid Densusianu" | Călan |
|  | LICEUL ,,PROF. BORA TIT LIVIU" BARU | Baru |
|  | Colegiul Naţional "Mihai Eminescu" | Petroşani |
|  | Liceul Tehnologic Energetic „Dragomir Hurmuzescu" | Deva |
|  | Şcoala Gimnazială Nr.4 | Vulcan |
|  | Şcoala Gimnazială Nr.7 | Petroşani |
|  | ŞCOALA GIMNAZIALĂ VAŢA DE JOS | VAŢA DE JOS |
|  | ŞCOALA GIMNAZIALĂ PUI | Pui |
|  | ŞCOALA GIMNAZIALĂ "MIRCEA SÂNTIMBREANU" | Brad |
|  | Liceul Tehnologic de Transport Feroviar "Anghel Saligny" | Simeria |

**Monitorul Oficial, Partea I, nr. 891/ 4 Septembrie 2024**

* Nr. **1.869**/ **27 august 2024**, Ministerul Mediului, Apelor și Pădurilor - Ordin al ministrului mediului, apelor și pădurilor privind modificarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C2/I.1.A, pentru subinvestiția I.1.A. „Sprijin pentru investiții în noi suprafețe ocupate de păduri”, investiția 1: Campania națională de împădurire și reîmpădurire, inclusiv păduri urbane, schemă de ajutor de stat, componenta 2: Păduri și protecția biodiversității, aprobat prin Ordinul ministrului mediului, apelor și pădurilor nr. 3.027/2022

**Monitorul Oficial, Partea I, nr. 893/ 4 Septembrie 2024**

* Nr. **6.048**/ **27 august 2024**, Ministerul Investițiilor și Proiectelor Europene - Ordin al ministrului investițiilor și proiectelor europene privind aprobarea Procedurii de emitere a avizului pentru finanțarea proiectelor ce au ca obiectiv comunicarea și diseminarea informațiilor referitoare la accesarea fondurilor europene.

**Monitorul Oficial, Partea I, nr. 894/ 4 Septembrie 2024**

* Nr. **1.077**/ **4 septembrie 2024**, Guvernul României - Hotărâre pentru modificarea anexei la Hotărârea Guvernului nr. 1.051/2024 privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2024 nr. 421/2023 pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici.

|  |  |  |  |  |
| --- | --- | --- | --- | --- |
| **Nr.**  **crt.** | **Judeţul** | **Unitatea administrativ-teritorială** | **Denumirea instituţiei** | **Suma alocată (lei)** |
| 46 | Hunedoara | Judeţul Hunedoara | **Teatrul Dramatic „I.D. Sîrbu” Petroşani** | **1.088.000,00** |
| 47 | Hunedoara | Judeţul Hunedoara | **Teatrul de Artă Deva** | **558.000,00** |

**Monitorul Oficial, Partea I, nr. 895/ 5 Septembrie 2024**

* Nr. **6.480** / **30 august 2024**, Ministerul Educației - Ordin al ministrului educației privind organizarea și desfășurarea admiterii în învățământul liceal pentru anul școlar 2025—2026.

**Monitorul Oficial, Partea I, nr. 896/ 5 Septembrie 2024**

* Nr. **1.873** / **27 august 2024**, Ministerul Mediului, Apelor și Pădurilor - Ordin al ministrului mediului, apelor și pădurilor privind modificarea Schemei de ajutor de stat „Sprijin pentru investiții în noi suprafețe ocupate de păduri”, aprobată prin Ordinul ministrului mediului, apelor și pădurilor nr. 2.121/2022
* Nr. **6.477** / **30 August 2024**, Ministerul Educației - Ordin al ministrului educației privind aprobarea graficului de desfășurare a examenelor de certificare a calificării profesionale a absolvenților din învățământul profesional și tehnic preuniversitar în anul școlar 2024—2025.

**Monitorul Oficial, Partea I, nr. 897/ 5 Septembrie 2024**

* Nr. **6479 / 30 August 2024,** Ministerul Educației - Ordin privind organizarea și desfășurarea evaluării naționale pentru absolvenții clasei a VIII-a, în anul școlar 2024-2025.

**Monitorul Oficial, Partea I, nr. 898/ 5 Septembrie 2024**

* Nr. **6481** / **30 August 2024**, Ministerul Educației - Ordin privind organizarea și desfășurarea examenului național de bacalaureat - 2025.

**Monitorul Oficial, Partea I, nr. 899/ 5 Septembrie 2024**

* Nr. **244** / **5 Septembrie 2024**, Parlamentul României - Lege pentru modificarea alin. (1) al art. 100 din Legea nr. 227/2015 privind Codul fiscal și stabilirea unor măsuri fiscale.
* Nr. **347** / **5 Septembrie 2024**, Ministerul Agriculturii și Dezvoltării Rurale / Nr. **155** / **4 Septembrie 2024**, Autoritatea Națională Sanitară Veterinară și pentru Siguranța Alimentelor / Nr. **143** / **5 Septembrie 2024**, Ministerul Afacerilor Interne - Ordin privind stabilirea unor măsuri suplimentare pentru controlul și eradicarea pestei micilor rumegătoare.

**Monitorul Oficial, Partea I, nr. 904/ 6 Septembrie 2024**

* Nr. **145** / **5 Septembrie 2024**, Ministerul Afacerilor Interne - Ordin pentru modificarea și completarea Normelor metodologice de aplicare la nivelul Ministerului Afacerilor Interne a Hotărârii Guvernului nr. 1.198/2022 privind drepturile de transport, pe teritoriul național, ale personalului din instituțiile de apărare, ordine publică și securitate națională, aprobate prin Ordinul ministrului afacerilor interne nr. 181/2022.
* Nr. **1290** / **5 Septembrie 2024**, MINISTERUL ENERGIEI - Ordin privind aprobarea inițierii primei licitații pentru Schema de ajutor de stat sub formă de contracte pentru diferență pentru producerea de energie electrică din surse regenerabile de energie eoliană onshore și solară fotovoltaică, precum și a regulilor procedurii de ofertare aferente primei licitații.

**Monitorul Oficial, Partea I, nr. 905/ 6 Septembrie 2024**

* Nr. **107** / **4 Septembrie 2024**, Guvernul României - Ordonanță de urgență pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

\*

Prim-ministrul Marcel Ciolacu: ”Restabilirea securității în Orientul Mijlociu este esențială. Doar în condiții de pace, se poate construi”

Premierul Marcel Ciolacu a avut, la Ierusalim, o întrevedere cu omologul său israelian, Benjamin Netanyahu, în cadrul vizitei de lucru pe care o are la invitația prim-ministrului Statului Israel.

”Sunt primul șef de Guvern care a venit în Israel imediat după atacurile teroriste din 7 octombrie 2023 pentru a-mi exprima solidaritatea față de prietenii noștri israelieni. La fel ca atunci, și acum România rămâne alături de Israel, un partener strategic important al țării noastre în regiunea Orientului Mijlociu extins.  
România condamnă cu fermitate atacurile teroriste asupra Israelului și face apel la toate părțile implicate să contribuie la restabilirea securității și încheierea unui acord de încetare a focului. În acest sens, România susține eforturile SUA și ale partenerilor externi din regiune, în vederea încheierii unui acord de încetare a focului și eliberării tuturor ostaticilor din Fâșia Gaza”, a afirmat prim-ministrul Marcel Ciolacu.

Premierul român și omologul său israelian au discutat despre proiecte de cooperare economică, cu accent asupra industriei de apărare, turismului și exporturilor României de produse agroalimentare. ”M-am bucurat să remarc prietenia și deschiderea premierului Statului Israel, Benjamin Netanyahu față de România și, mai ales, față de aprofundarea cooperării economice. Avem o colaborare economică dinamică datorită proiectelor concrete în domeniile industriei de apărare și alimentare, precum și intereselor comune pentru sectoare de vârf precum tehnologia informațiilor, comunicații, cercetare-dezvoltare. Miniștrii români și israelieni vor discuta în detaliu realizarea acestor proiecte”, a menționat premierul Marcel Ciolacu.

Situația de securitate din regiune a fost o altă temă a întrevederii. România va continua să pledeze ferm pentru eliberarea tuturor ostaticilor și va sprijini în acest sens eforturile Statului Israel și ale altor parteneri internaționali pentru eliberarea acestora din Fâșia Gaza, inclusiv a celor cu dublă cetățenie româno-israeliană sau cu origini românești, a subliniat prim-ministrul.

”România este preocupată de o posibilă extindere regională a conflictului. Ne exprimăm susținerea față de dreptul Statului Israel la autoapărare împotriva amenințărilor teroriste. Subliniem, totodată, importanța respectării dreptului internațional, a celui umanitar și necesitatea protejării tuturor civililor. Eforturile României sunt materializate prin transmiterea de ajutoare umanitare populației civile din Fâșia Gaza și disponibilitatea de a prelua copii din această regiune pentru tratament în spitalele românești”, a punctat prim-ministrul Marcel Ciolacu.

În timpul întrevederii cu omologul israelian, șeful Executivului a reiterat poziția României pentru o pace justă și susținerea soluției celor două state, bazată pe dreptul internațional și pe rezoluțiile relevante ale Consiliului de Securitate al ONU.

Vizita de lucru în Israel a continuat cu întrevederea între prim-ministrul României, Marcel Ciolacu, și ministrul pentru Afaceri Strategice al Statului Israel, Ron Dermer.

În cursul zilei de astăzi, premierul României va mai avea convorbiri cu președintele Statului Israel, Isaac Herzog, și cu preşedintele Parlamentului israelian (Knesset), Amir Ohana.

Din delegația condusă de prim-ministrul Marcel Ciolacu fac parte ministrul Apărării, Angel Tîlvăr, ministrul Afacerilor Externe, Luminița Odobescu, ministrul Economiei, Antreprenoriatului și Turismului, Radu Oprea, și deputatul Silviu Vexler.

La rândul lor, miniștrii care fac parte din delegație au întrevederi bilaterale cu omologii lor israelieni, respectiv, ministrul israelian al Apărării, Yoav Gallant, ministrul Afacerilor Externe al Statului Israel, Yisrael Katz, și ministrul israelian al Economiei și Industriei, Nir Barkat.

\*

Premierul Marcel Ciolacu: România are nevoie de o infuzie de capital pentru a duce la bun sfârșit proiectele demarate

Prim-ministrul Marcel Ciolacu a avut astăzi, la Palatul Victoria, o discuție cu caracter consultativ cu reprezentanții băncilor din România, pe teme de interes pentru susținerea unor investiții și reforme de importanță majoră pentru o dezvoltare cu adevărat sustenabilă economiei românești.

La întrevedere au participat, de asemenea, viceprim-ministrul Marian Neacșu, ministrul finanțelor, Marcel Boloș, ministrul agriculturii și dezvoltării rurale, Florin Barbu, și ministrul economiei, antreprenoriatului și turismului, Radu Oprea.

Premierul Marcel Ciolacu a evidențiat importanța sistemului bancar pentru volumul mare de investiții și de reforme aflate în derulare în cadrul Planului Național de Redresare și Reziliență și care au nevoie de cofinanțări.

”România are nevoie de infuzie de capital pentru a duce la bun sfârșit ceea ce am început. Reforma administrativă și cea bugetară pe care noi le-am demarat sunt absolut necesare, indiferent ce guvern va veni și după alegeri. Din punctul acesta de vedere putem spune că anul 2025 va avea un start bun, ținând cont de reducerile de posturi operate deja administrație, pașii făcuți în direcția digitalizării și reformarea sistemului de pensii, iar reforma fiscală va atrage automat și reforma întregului sistem bugetar”, a declarat șeful Executivului, evocând în acest context și negocierile pe care le-a avut cu reprezentanții Comisiei Europene privind evoluția deficitului bugetar.

Premierul Marcel Ciolacu a pus accent, totodată, pe nevoia de infuzie de capital a sectorului agricol, pentru combaterea efectelor schimbărilor climatice, dar și pe oportunitățile pe care le pot deschide susținerea unor sectoare economice precum industria de materiale de construcție, industria de îngrășăminte pentru agricultură și industria de apărare.

Reprezentanții băncilor din România prezenți la discuții au apreciat la rândul lor capacitatea pe care Guvernul a dovedit-o de a reacționa rapid în diferite contexte, precum și deschiderea pe care premierul Marcel Ciolacu și-a exprimat-o de a continua această serie de consultări cu mediul bancare, pentru a găsi împreună soluțiile cele mai bune de a calibra resursele financiare și de a le cheltui corect și eficient în același timp.

\*

Întâlnirea premierului Marcel Ciolacu cu reprezentanții sectorului de ovine și caprine

**Premierul Marcel Ciolacu și crescătorii de animale au stabilit măsuri imediate pentru controlul pestei rumegătoarelor mici**

Măsuri cu aplicare imediată pentru controlul pestei rumegătoarelor mici, închiderea focarelor și gestionarea acestei boli au fost stabilite astăzi la întâlnirea premierului Marcel Ciolacu cu reprezentații crescătorilor de animale din sectorul ovinelor și caprinelor.

Pentru a combate extinderea bolii, prin ordin al președintelui Autorității Naționale Sanitar-Veterinare și pentru Siguranța Animalelor se va interzice, pentru o perioadă de 30 de zile, la nivel național, mișcarea animalelor între ferme. Exporturile vor continua în această perioadă, mișcarea animalelor urmând să aibă loc pe culoare amenajate de autoritățile sanitar-veterinare și cu păstrarea regulii de testare a fiecărui animal.

Totodată, la nivelul ANSVSA vor fi continuate discuțiile cu statele europene și non-europene care au relații contractuale cu România pentru menținerea exporturilor în condiții de siguranță. Concret, ANSVSA va renegocia toate condițiile de export cu statele partenere, în vederea susținerii și derulării exportului de ovine și caprine.

La solicitarea fermierilor, vor fi luate măsuri suplimentare de verificare sanitar-veterinară la frontiera cu Ucraina pentru a preîntâmpina posibila intrare în țară a animalelor bolnave.

De asemenea, președintele ANSVSA, secretarul de stat Alexandru Nicolae Bociu, se va deplasa în Timiș pentru a gestiona împreună cu medicii veterinari situația din acest județ provocată de apariția unor focare de pestă a rumegătoarelor mici.

*„Gestionăm rapid, eficient și cu profesionalism această situație pentru a opri răspândirea bolii, a închide focarele identificate și a putea continua importurile și exporturile în condiții de siguranță sanitar-veterinară. Ne implicăm cu toții, instituțiile statului și fermieri, pentru ca măsurile de control stabilite împreună să fie riguros aplicate și să putem eradica această boală cât mai curând. Fermierii vor primi despăgubiri pentru pierderile suferite și îi vom ajuta să treacă și peste această situație. Guvernul României este dispus să facă toate eforturile pentru a menține deschise relațiile cu statele importatoare de animale românești, atât din Europa, cât mai ales din țările arabe”*, a afirmat premierul Marcel Ciolacu.

La întâlnirea de la Palatul Victoria cu reprezentanții fermierilor din sectorul ovine și caprine au mai participat vicepremierul Marian Neacșu, ministrul Agriculturii, Florin Barbu, și președintele ANSVSA, Alexandru Nicolae Bociu.

Sursa: Guvernul României - https://gov.ro/ro/media/comunicate

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

AM PTJ: Publicarea „Listelor intermediare ale proiectelor evaluate” pentru lunile iunie -august 2024, aferente apelurilor de proiecte lansate în cadrul acțiunii „Dezvoltarea întreprinderilor și a antreprenoriatului” – componenta „Investiții pentru dezvoltarea IMM care sprijină creșterea durabilă și crearea de locuri de muncă”

Autoritatea de Management pentru Programul Tranziție Justă (AM PTJ) publică „Listele intermediare ale proiectelor evaluate” pentru proiectele a căror evaluare s-a finalizat în lunile iunie – august 2024, aferente apelurilor de proiecte lansate în cadrul acțiunii „Dezvoltarea întreprinderilor și a antreprenoriatului” – componenta „Investiții pentru dezvoltarea IMM care sprijină creșterea durabilă și crearea de locuri de muncă”, emise de Organismele Intermediare Sud-Vest Oltenia, Sud Muntenia, Sud-Est, Vest și Centru, după cum urmează:

* [Lista intermediară a proiectelor evaluate pentru lunile iunie – august 2024 aferentă apelului GJ – Investiții productive IMM – PTJ/195/PTJ\_P1/NA/JSO8.1/PTJ\_A10](https://mfe.gov.ro/wp-content/uploads/2024/09/1daa89e6a75e6e9cac307b8040d6c6fc-1.pdf);
* [Lista intermediară a proiectelor evaluate pentru lunile iunie – august 2024 aferentă apelului HD – Investiții productive IMM – PTJ/197/PTJ\_P2/NA/JSO8.1/PTJ\_A10](https://mfe.gov.ro/wp-content/uploads/2024/09/e1af07ac406c2fdcd3d62623782f934a-1.pdf);
* [Lista intermediară a proiectelor evaluate pentru lunile iunie – august 2024 aferentă apelului ITI Valea Jiului – PTJ/204/PTJ\_P2/NA/JSO8.1/PTJ\_A10;](https://mfe.gov.ro/wp-content/uploads/2024/09/e1af07ac406c2fdcd3d62623782f934a-1.pdf)
* [Lista intermediară a proiectelor evaluate pentru lunile iunie -august 2024 aferentă apelului DJ – Investiții productive IMM – PTJ/205/PTJ\_P3/NA/JSO8.1/PTJ\_A10](https://mfe.gov.ro/wp-content/uploads/2024/09/a7e4c45638086ad6899b1e2a125cb97c-1.pdf);
* [Lista intermediară a proiectelor evaluate pentru lunile iunie – august 2024 aferentă apelului GL – Investiții productive IMM – PTJ/206/PTJ\_P4/NA/JSO8.1/PTJ\_A10](https://mfe.gov.ro/wp-content/uploads/2024/09/c6efea38cf1ff81428e25d0af3729b24-1.pdf);
* [Lista intermediară a proiectelor evaluate pentru lunile iunie – august 2024 aferentă apelului PH – Investiții productive IMM – PTJ/207/PTJ\_P5/NA/JSO8.1/PTJ\_A10](https://mfe.gov.ro/wp-content/uploads/2024/09/9518db643e3bc38d673d2fd19787b361-1.pdf);
* [Lista intermediară a proiectelor evaluate pentru lunile iunie – august 2024 aferentă apelului MS – Investiții productive IMM – PTJ/208/PTJ\_P6/NA/JSO8.1/PTJ\_A10](https://mfe.gov.ro/wp-content/uploads/2024/09/d489edf387593f797eff42f2fa25f200-1.pdf).

Sursa:MIPE

\*

Cereri de finanțare de peste 30 de milioane de euro, din Regiunea Vest, pentru dotarea ambulatoriilor prin Programul Sănătate

Este nevoie de investiții majore și dotări performante în sănătate și dovadă stau solicitările de finanțare din fonduri europene venite din partea spitalelor și administrațiilor publice locale și județene.

Valoarea totală a proiectelor depuse de Regiunea Vest în cadrul apelului lansat recent prin **Programul Sănătate** pentru investiții în infrastructura ambulatoriilor depășește valoarea națională a acestui apel. Inițiativele Regiunii Vest însumează, ca valoare, peste **30 de milioane de euro**.

Apelul pentru ***„Investiții în infrastructura publică a ambulatoriilor unităților sanitare/ structurilor sanitare publice – dotare”***, lansat în cadrul **Programului Sănătate**, s-a închis la finele săptămânii trecute, în data de 30 august 2024.

Apelul beneficiază de un buget total de **21.205.000 euro** la nivel național, din care 6 milioane de euro alocare dedicată microregiunii ITI Valea Jiului.

În cadrul apelului, la nivel național au fost depuse 78 de proiecte pentru dotarea ambulatoriilor, din regiunile mai puțin dezvoltate, în valoare totală de **186 de milioane de euro**. Din Regiunea Vest au venit 13 cereri de finanțare, a căror valoare totală depășește **30 de milioane de euro.**

*„Dacă facem un calcul simplu, constatăm că nevoile, la nivel național, sunt de aproape nouă ori mai mari raportat la alocarea de care a beneficiat apelul din Programul Sănătate. Regiunea noastră nu face excepție și sperăm să fie acoperite, ca finanțare, cât mai multe dintre aceste cereri. Se resimte o nevoie acută de investiții în domeniul medical, fie că vorbim de starea clădirilor în care funcționează spitalele publice, fie că vorbim de partea de dotări, de echipamente și aparatură medicală, și ne dorim ca prin Programul Sănătate să ne pliem pe nevoile din teritoriu și să investim fondurile europene țintit”*, a declarat Adrian Mariciuc, director general adjunct al **Agenției pentru Dezvoltare Regională Vest**, Organism Intermediar pentru **Programul Sănătate** în Regiunea Vest.

Din Regiunea Vest au fost depuse solicitări de finanțare după cum urmează:

* **În județul Timiș** - Spitalul Orășenesc Făget, Spitalul Orășenesc Sânnicolau Mare, Spitalul „Dr. Karl Diel” Jimbolia, Spitalul Clinic Municipal de Urgență Timișoara, Spitalul Clinic CF Timișoara;
* **În județul Hunedoara** - Consiliul Județean Hunedoara, pentru sanatoriile din Brad și Geoagiu, Spitalul Municipal “Dr. Alexandru Simionescu” Hunedoara, Spitalul de Urgență Petroșani și Primăria Municipiului Lupeni din ITI Valea Jiului;
* **În județul Arad** - Consiliul Județean Arad, Primăria Orașului Ineu;
* **În județul Caraș-Severin** - Spitalul Orășenesc Moldova Nouă.

Ministerul Investițiilor și Proiectelor Europene, prin Autoritatea de Management pentru **Programul Sănătate**, se va ocupa de evaluarea proiectelor depuse.

Sursa: ADR Vest

\*

Primele contracte semnate prin Programul Regional Vest pentru izolarea termică a blocurilor. Investițiile se vor realiza în orașul Călan, din județul Hunedoara

Continuă reabilitarea termică a blocurilor de locuințe, cu fonduri europene, în orașul Călan din județul Hunedoara. Zeci de imobile au fost eficientizate energetic în această localitate hunedoreană prin **Regio – Programul Operațional Regional Vest 2014-2020** și urmează alte investiții prin **Programul Regional Vest 2021-2027**, gestionat de **Agenția pentru Dezvoltare Regională Vest.**

**ADR Vest** și **Primăria Călan** au semnat, astăzi, 4 septembrie 2024,contractele de finanțare pentru reabilitarea energetică a unui număr de **cinci blocuri cu patru etaje**, însumând 200 de apartamente, prin trei noi proiecte. Sunt primele contracte încheiate pe componenta *Eficiență energetică – clădiri rezidențiale* a **Programului Regional Vest.**

Intervențiile vizează blocurile de pe **strada Bradului, nr. 1, 3, 5, 7 și 9**. Locuitorii din zonă se vor bucura nu doar de condiții mai bune de locuire, ci și de o reducere de minimum 40% a costurilor cu întreținerea odată cu finalizarea lucrărilor, mai ales că mulți dintre aceștia au venituri mici sau medii sau beneficiază de ajutoare sociale, ceea ce face dificilă reabilitarea energetică a imobilelor din surse proprii.

Cu ajutorul finanțării europene, vor fi izolate termic fațadele și planșeele de la ultimul etaj, se va înlocui tâmplăria existentă cu una mai eficientă energetic, iar balcoanele și logiile vor fi închise cu tâmplărie termoizolantă. De asemenea, sistemul de iluminat din spațiile comune va fi modernizat prin instalarea de corpuri de iluminat cu tehnologie LED și senzori de mișcare/prezență, pentru care se vor utiliza sisteme alternative de producere a energiei electrice – panouri fotovoltaice care vor fi amplasate pe acoperiș.

De asemenea, se vor repara elementele de construcție ale faţadelor care necesită astfel de lucrări, vor fi reparate sau înlocuite acoperișurile, după caz, inclusiv sistemele de colectare a apelor meteorice, se vor reface finisajele interioare în zonele de intervenţie și în spațiile comune, se vor realiza intervenții pentru a asigura accesul persoanelor cu dizabilități șamd.

„*Prin Programul Regional Vest, sprijinim dezvoltarea orașelor din regiune. O componentă importantă este reprezentată de reabilitarea termică a blocurilor de locuințe, în special a celor construite în perioada comunistă. Investițiile finanțate prin program contribuie la îmbunătățirea calității vieții locuitorilor prin asigurarea unui confort termic sporit, scăderea costurilor de încălzire și apă caldă, și creșterea calității arhitecturale și estetice a mediului urban. În plus, pentru prima dată, asociațiile de proprietari nu vor trebui să suporte niciun cost pentru reabilitarea termică*”, a declarat Sorin Maxim, directorul general al ADR Vest.

Peste **5 milioane de euro** vor fi investite în cele trei proiecte, din care **3,4 milioane de euro** reprezintă contribuția Uniunii Europene.

Proiectele vor fi finalizate în primul trimestru al anului 2026.

\*\*\*

Regiunea Vest beneficiază de fonduri europene de peste **55 de milioane de euro** prin **Programul Regional Vest 2021-2027**, pentru investiții în **izolarea termică a blocurilor de locuințe.**

**Primăriile din mediul urban mai pot depune proiecte până la data de 26 ianuarie 2026.**

Sursa: PR Vest

\*

"Drumul Regelui", investiție importantă pentru dezvoltarea turismului în județele Hunedoara și Arad, va fi modernizat prin Programul Regional Vest

**Stațiunea balneară Vața de Jos, cunoscută pentru apele sale termale, Munții Apuseni, Castelul Regal de la Săvârșin și alte atracții turistice din județele Hunedoara și Arad vor fi mai ușor de accesat și vizitat prin modernizarea "Drumului Regelui", investiție care va fi realizată din fonduri europene, prin Programul Regional Vest 2021-2027.**

Agenția pentru Dezvoltare Regională Vest, în calitate de Autoritate de Management pentru Programul Regional Vest, a semnat, la finele săptămânii trecute, contractul de finanțare pentru modernizarea acestui obiectiv de investiții mult-așteptat, al cărui beneficiar este parteneriatul format din Consiliul Județean Hunedoara și Consiliul Județean Arad. **42 de milioane de euro** este valoarea totală a investiției.

Proiectul include modernizarea a 17 kilometri de drum, din care 13 kilometri în județul Hunedoara și 4 kilometri în județul Arad, pe tronsonul Vața de Jos – Petriș.

Acest drum pitoresc de munte, construit în perioada postbelică la ordinul Regelui Mihai I al României, odată modernizat, va aduce beneficii atât turiștilor dornici să viziteze obiectivele din zonă, cât și comunităților din județele Arad și Hunedoara, oferind o rută alternativă la drumurile mai aglomerate și scurtând timpii de deplasare.

„*Ne bucură să vedem această colaborare în interesul regiunii* - *Consiliile Județene Hunedoara și Arad colaborează pentru a atrage fonduri europene pentru modernizarea acestui drum, care are atât o importanță istorică, cât și una strategică, mai ales pentru dezvoltarea turismului. Această investiție va crea o legătură rutieră modernă între județele Hunedoara și Arad și va conecta obiective turistice importante”,* a declarat Sorin Maxim, director general al ADR Vest.

Valoarea totală a investiției este de **42 de milioane de euro**, din care contribuția Uniunii Europene este de **34 de milioane de euro**. Perioada de finalizare a proiectului este aprilie 2028.

Sursa: PR Vest

\*

Ministrul Energiei, Sebastian Burduja, a coordonat prima reuniune a Comandanentului Energetic de Iarnă: “Ca orice bun gospodar, ne facem vara sanie. Pregătirile pentru sezonul rece sunt în grafic.”

În data de 4 septembrie 2024, s-a desfășurat primul comandament de iarnă din acest an, sub conducerea Ministrului Energiei. Reuniunea a avut ca obiectiv principal evaluarea stării de pregătire a sistemului energetic național pentru sezonul rece, cu accent pe resursele de gaze naturale și cărbune.

În cadrul ședinței, s-au analizat în detaliu mai multe aspecte actuale:

– Depozitele de gaze ale României sunt la un nivel istoric pentru această perioadă. Deja am depășit 94% pragul de înmagazinare, vorbim de peste 2,8 miliarde de mc de gaze naturale.

– În prezent, stocurile de cărbune de la Complexul Energetic Oltenia depășesc 550.000 tone, din care 370.000 tone în centrale, iar diferența în cariere; și stocurile de la Electrocentrale Craiova, respectiv de la Paroșeni, sunt mai mari decât anul trecut.

– În ceea ce privește gradul de umplere al lacurilor în prezent este de aproximativ 73%, un nivel care poate acoperi necesarul din această iarnă. Din cauza secetei, a existat o prudență în a folosi energia hidro pentru a acoperi necesarul din această perioadă, tocmai pentru a păstra un grad optim de umplere pentru iarnă.

De asemenea, au fost prezentate diverse scenarii energetice pentru iarna 2024-2025, având în vedere contextul geopolitic actual și evoluția piețelor internaționale de energie.

„România este pregătită să facă față provocărilor sezonului rece. Am luat toate măsurile necesare pentru a asigura securitatea energetică a țării și pentru a proteja consumatorii de eventuale fluctuații ale prețurilor. De aceea am prelungit schema de plafonare a prețurilor până la 1 aprilie 2025, ceea ce asigură că prețurile din facturile românilor vor rămâne la nivelul din acest moment.

Prin diversificarea surselor de aprovizionare și prin investițiile continue în infrastructură energetică, ne asigurăm că românii vor avea acces la energie la prețuri accesibile. Până acum, în 2024, au fost puse în funcțiune centrale electrice cu o putere instalată de peste 290 MW, iar până la final de an ar urma să mai punem în funcțiune la nivel național aproape 1400 MW. Mai mult, până la finalul acestui an, România va avea peste 100 de MW capacitate de stocare, ceea ce reprezintă o nouă etapă în dezvoltarea și asigurarea sistemului energetic național ”, a declarat ministrul Energiei, Sebastian Ioan Burduja.

Principalele concluzii ale comandamentului:

* România dispune de o capacitate de producție de aproximativ 25 milioane mc de gaze naturale pe zi și de stocare de circa 28 milioane mc de gaze.
* Prin intermediul interconectorilor cu statele vecine, precum și prin importurile de gaze naturale lichefiate (GNL), România are asigurate multiple rute de aprovizionare cu energie.
* România își reafirmă angajamentul de a susține statele din regiune, în special Republica Moldova, în asigurarea securității energetice.
* Ministerul Energiei va continua să informeze publicul cu privire la evoluția situației energetice și va lua toate măsurile necesare pentru a asigura o comunicare transparentă. De aceea am decis să pregătim un sistem de transmitere a informațiilor precum numărul de avarii, numărul de rețele afectate, numărul de gospodării afectate, ect. în timp real.

Prin aceste măsuri, Guvernul României își reafirmă angajamentul de a asigura un sistem energetic sigur pentru toți cetățenii.

Sursa: Ministerul Economiei

\*

În contextul dezvoltării prosumatorilor în România, susținem inițiativele civice ale tinerilor profesioniști pentru un viitor sustenabil

În contextul creșterii interesului față de energie verde și al dezvoltării rapide a prosumatorilor în România, anunțăm susținerea inițiativelor civice formate din echipe de tineri profesioniști, precum echipa EFdeN. Prin proiectul lor inovator, *energiaTa*, aceștia au creat **Ghidul Prosumatorului Sustenabil**, un instrument esențial pentru toți cei interesați de o tranziție eficientă și informată către statutul de prosumator.

Acest ghid detaliat oferă publicului larg informații esențiale pentru a înțelege și naviga întregul proces de a deveni prosumator, punând accent pe crearea unei experiențe optime pentru utilizatori. Ghidul include informații cuprinzătoare și de actualitate despre:

* **Motivațiile și așteptările românilor care investesc în energie verde:** De ce aleg românii să devină prosumatori și care sunt beneficiile pe care le anticipează din investițiile lor în energie regenerabilă.
* **Cum poate ajuta energia fotovoltaică comunitățile vulnerabile?** Explorarea modului în care energia solară poate îmbunătăți viața comunităților defavorizate, oferindu-le acces la surse de energie sustenabile și accesibile.
* **Realitatea din perspectiva celor peste 140.000 de prosumatori:** Analize și studii de caz despre experiențele, provocările și aspirațiile prosumatorilor din România, oferind o imagine autentică și practică asupra vieții de zi cu zi a acestora.
* **Pregătirile tehnice dinaintea investiției:** Informații detaliate despre pregătirile necesare înainte de a investi în panouri fotovoltaice, în scopul dezvăluirii costurilor ascunse.
* **Etapele birocratice:** Ghidul oferă o prezentare clară a procesului birocratic, ajutând prosumatorii să navigheze printre reglementările și documentațiile necesare, asigurând o tranziție cât mai lină și fără obstacole.
* **Alegerea echipamentelor fotovoltaice:** Sfaturi și recomandări pentru selecția echipamentelor de calitate, durabile și eficiente, în funcție de nevoile individuale și condițiile specifice fiecărei locații.
* **Nevoi și obiceiuri de consum:** Identificarea și înțelegerea obiceiurilor de consum de energie pentru a optimiza utilizarea resurselor și a crește eficiența energetică.
* **Ce este autoconsumul și de ce este cheia spre sustenabilitate și scăderea perioadei de amortizare a investiției?** Explicații despre importanța autoconsumului în contextul sustenabilității energetice și cum poate acesta contribui la reducerea semnificativă a costurilor și perioadei de amortizare a investiției.

Prin aceste inițiative, susținem implicarea activă a comunității în procesul de tranziție către o energie verde și sustenabilă. Ghidul Prosumatorului Sustenabil reprezintă un pas important spre educarea și conștientizarea publicului, facilitând accesul la informații esențiale pentru dezvoltarea unei rețele de prosumatori bine informați și pregătiți.

Vă invităm să descărcați **gratuit** Ghidul Prosumatorului sustenabil de pe site-ul [www.energiata.org/ghid](http://www.energiata.org/ghid) pentru a afla cum putem implica întreaga comunitate în crearea unui viitor mai verde și mai sustenabil prin colaborare activă cu autoritățile.

Nume Persoană Contact: Victor Gavrilă

Acest comunicat de presă este publicat în susținerea și promovarea inițiativelor de tranziție către energie verde și dezvoltare sustenabilă în România.

Sursa: Ministerul Energiei

\*

Peste 715,5 milioane de lei, pentru noi proiecte finanțate prin Programul Național de Investiții ”Anghel Saligny”

Ministrul Adrian-Ioan Veștea a semnat 68 de noi contracte de finanțare prin Programul Național de Investiții ”Anghel Saligny”, în valoare totală de 715.541.102,97 de lei.

*”Proiectele de astăzi se alătură celorlalte 3.806, în valoare de peste 45,6 miliarde de lei, pentru care au fost semnate contractele de finanțare și care facilitează accesul locuitorilor la servicii de utilitate publică de calitate, la infrastructură rutieră mai sigură și la dotări tehnico-edilitare performante”*, a precizat ministrul Adrian-Ioan Veștea.

Contractele, semnate împreună cu o parte dintre beneficiarii proiectelor, vizează atât modernizarea drumurilor de interes local, cât și înființarea sau modernizarea sistemelor de alimentare cu apă potabilă, a rețelelor de canalizare menajeră și a sistemelor inteligente de distribuție a gazelor naturale.

[**Anexă: Lista contractelor semnate**](https://www.mdlpa.ro/uploads/articole/attachments/66d84cf939822939522972.xlsx)

|  |  |  |  |  |  |
| --- | --- | --- | --- | --- | --- |
| **Nr. crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **37** | 7268 | Hunedoara | Hunedoara | Extindere reţea apă şi canalizare menajeră şi pluvială aleea Tineretului, municipiul Hunedoara, judeţul Hunedoara | 1.535.985,22 |
| **38** | 12609 | Hunedoara | Ilia | Alimentare cu apă în comuna Ilia, județul Hunedoara | 9.433.205,05 |

Sursa:MDLPA

\*

ANL a recepţionat 40 de locuinţe pentru tineri în orașul Călan

Agenția Națională pentru Locuințe (ANL), instituţie aflată sub autoritatea Ministerului Dezvoltării, Lucrărilor Publice şi Administraţiei (MDLPA), a recepționat, în orașul Călan (jud. Hunedoara), 40 de locuinţe pentru tineri, destinate închirierii.

Locuințele (apartamente cu 2 camere) au fost construite în amplasamentul din strada Lucian Blaga nr. 28, pe un regim de înălţime St+P+3E (subsol tehnic+parter+3 etaje), valoarea investiției fiind de 14.935.340,39 lei (inclusiv TVA).

Până în prezent, în județul Hunedoara, ANL a finalizat, în cadrul aceluiași program, 1.086 de unități locative, situate în localitățile: Deva (210), Petrila (119), Brad (88), Hunedoara (188), Uricani (47), Orăștie (80), Călan (60), Petroșani (16), Hațeg (40), Lupeni (136), Băcia (12), Geoagiu (30), Baru (24) și Simeria (36).

Programul de construcții de locuințe pentru tineri, destinate închirierii, a fost lansat de ANL în anul 2001. Locuinţele sunt construite pe terenuri puse la dispoziţia Agenției de către autorităţile publice locale, beneficiarii fiind tineri între 18 şi 35 de ani, care îndeplinesc condiţiile prevăzute de lege pentru a putea accesa o astfel de locuinţă. Accesarea se face prin depunerea de cereri la primării, care urmează să întocmească listele de repartiţii.

În prezent, locuinţele pentru tineri pot fi achiziţionate de chiriași, după o perioadă de închiriere de minimum un an, prin achitarea de rate lunare egale către autorităţile publice locale, prin contractarea de credite ipotecare de la instituții financiare autorizate, inclusiv cu garanția statului, sau cu achitarea integrală a preţului final din surse proprii.

Sumele necesare finanțării programului se asigură de la bugetul de stat, prin bugetul Ministerului Dezvoltării, Lucrărilor Publice şi Administraţiei (MDLPA), din bugetele locale, precum și din alte surse legal constituite.

\*

Peste 1,8 milioane de cărți funciare, eliberate gratuit pentru cetățeni, cu fonduri europene

**Agenția Națională de Cadastru și Publicitate Imobiliară (ANCPI) derulează lucrări de înregistrare a proprietăților în sistemul integrat de cadastru și carte funciară, pe o suprafață de peste 6,6 milioane de hectare, din 2.072 de UAT-uri. Finanțarea este asigurată din veniturile proprii ale ANCPI, prin Programul Național de Cadastru și Carte Funciară (PNCCF), din fonduri europene nerambursabile, dar și din bugetele primăriilor. Cărțile funciare sunt eliberate gratuit pentru cetățeni.**

ANCPI, instituție publică aflată în subordinea Ministerului Dezvoltării, Lucrărilor Publice și Administrației (MDLPA), a finalizat lucrările de înregistrare sistematică a imobilelor la nivelul întregii localități, în 266 de UAT-uri, din totalul de 3.181 de UAT-uri, precum și în peste 27.800 de sectoare cadastrale, cu o suprafață de peste 5,9 milioane de hectare. Totodată, 141 de comune au fost cadastrate cu fonduri europene, prin Proiectul major „Creșterea gradului de acoperire și incluziune a sistemului de înregistrare a proprietăților în zonele rurale din România”, finanțat în cadrul Axei prioritare 11 a Programului Operaţional Regional 2014-2020 (POR) și continuat în cadrul Programului Creștere Inteligentă, Digitalizare și Instrumente Financiare 2021-2027 (PoCIDIF). Numărul cărților funciare deschise cu finanțare europeană este de 1,8 milioane.

Astfel, până la această dată, prin programele derulate, ANCPI a deschis, gratuit pentru cetățeni, peste 7,5 milioane de noi cărți funciare.

Din totalul de 9,54 de milioane de hectare de terenuri agricole care fac obiectul subvențiilor Agenţiei de Plăţi şi Intervenţie pentru Agricultură (APIA), au fost înregistrate, în sistemul integrat de cadastru și carte funciară, 7,86 milioane de hectare (82%).

În prezent, se desfășoară lucrări de cadastru la nivelul întregului UAT în 544 de comune, dintre care 507 beneficiază de fonduri europene.

PNCCF are drept scop înregistrarea, gratuită pentru cetățeni, a tuturor imobilelor (terenuri și clădiri) din România în sistemul integrat de cadastru și carte funciară. Programul este finanțat din veniturile proprii ale ANCPI, din fonduri europene și din bugetul local al primăriilor.

ANCPI este beneficiarul Proiectului major „Creșterea gradului de acoperire și incluziune a sistemului de înregistrare a proprietăților în zonele rurale din România”, care completează obiectivul PNCCF prin realizarea lucrărilor de înregistrare sistematică pentru 5.758.314 de hectare, din 660 de UAT-uri din zonele rurale ale României, iar valoarea totală a Proiectului este 312.891.155 de euro.

Proiectul major a fost finanțat, până în decembrie 2023, prin Programul Operațional Regional, și a fost etapizat. Faza a II-a a Proiectului este finanțată, în prezent, prin Programul Creștere Inteligentă, Digitalizare și Instrumente Financiare 2021-2027.

Mai multe informații referitoare la stadiul lucrărilor de înregistrare sistematică sunt disponibile pe pagina web a ANCPI, <https://www.ancpi.ro/pnccf/stadiu-lucrarilor.html>.

Sursa:MDLPA

\*

Lista plăților POR – 05.09.2024

[**Lista plăților POR – 05.09.2024**](https://mfe.gov.ro/wp-content/uploads/2024/09/5621190b7919a0b1e61b8718202c11e6.xlsx)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr. OP** | **Program** | **Tip beneficiar** | **Denumire beneficiar** | **Destinatia platii** | **Suma** | **Tip cerere** | **Cod proiect** | **Prioritate investitie** | **Data** |
| 5819 | POR 2014-2020 | Institutii publice finantate din buget local | UAT MUNICIPIUL HUNEDOARA | CR 14 SMIS 116229/ 5.1 MPD POR COFIN 5821 OG22/2002a1aln2 | 364.786,55 | CR | 116229 | PI 5.1 | 05.09.2024 |

Sursa:MIPE

🏵🏵🏵

Consultări Publice

Finanțare nerambursabilă pentru grădinițele publice prin Programul Regional Vest. Ghidul este în consultare publică



**Agenția pentru Dezvoltare Regională Vest (ADR Vest)**, în calitate de Autoritate de Management pentru Programul Regional Vest 2021-2027, a publicat în **consultare publică**, pe 5 septembrie, **Ghidul solicitantului de finanțare pentru grădinițele publice**. Bugetul disponibil pentru proiecte este de peste **16 milioane de euro**.

Primăriile din Regiunea Vest, inclusiv cele din ITI Valea Jiului, precum și instituțiile de învățământ superior de stat sau parteneriatele între acestea, pot solicita finanțare pentru proiecte cu o valoare eligibilă între 250.000 și 2,5 milioane de euro. Contribuția proprie este de doar 2%.

Proiectele finanțate vor avea ca obiectiv **asigurarea accesului egal la educație de calitate pentru copiii preșcolari, inclusiv pentru cei din grupuri marginalizate.** Finanțarea acoperă:

* Modernizarea și dotarea grădinițelor cu echipamente, softuri educaționale, mobilier;
* Construirea de noi unități sau extinderea celor existente pentru a reduce supraaglomerarea;
* Activități pentru prevenirea abandonului școlar și combaterea segregării.

Ghidul și anexele publicate în consultare publică este publicat pe site-ul Programului Regional Vest, www.vest.ro,[**aici**](https://www.vest.ro/prioritatea-6-regiune-educata-si-atractiva/gradinite)**.**

Sugestii și observații sunt așteptate până pe **27 septembrie 2024**, la adresa de e-mail: **consultare@adrvest.ro.**

Pentru mai multe detalii, puteți contacta Biroul de Helpdesk al ADR Vest la 0256-491.923 sau la adresa de e-mail: helpdesk@adrves.ro.

Sursa: PR Vest

\*

Ministerul Energiei: Anunț consultare publică ÎNDRUMAR METODOLOGIC privind modul de lucru pentru beneficiarii privați finanțați din Fondul pentru Modernizare, care nu au obligația respectării prevederilor legale aplicabile în domeniul achizițiilor publice/sectoriale

Ministerul Energiei anunță lansarea spre consultare publică a ÎNDRUMARULUI METODOLOGIC privind modul de lucru pentru beneficiarii privați finanțați din Fondul pentru Modernizare, care nu au obligația respectării prevederilor legale aplicabile în domeniul achizițiilor publice/sectoriale. ÎNDRUMARUL METODOLOGIC privind modul de lucru pentru beneficiarii privați finanțați din Fondul pentru Modernizare, care nu au obligația respectării prevederilor legale aplicabile în domeniul achizițiilor publice/sectoriale este publicat pe site-ul Ministerului Energiei.

**Indrumar / 06.09.2024**

**[Îndrumarul metodologic privind modul de lucru pentru beneficiarii privați finanțați din Fondul pentru Modernizare, care nu au obligația respectării prevederilor legale aplicabile în domeniul achizițiilor publice/sectoriale](https://energie.gov.ro/wp-content/uploads/2024/09/INDRUMAR-METODOLOGIC-.pdf" \t "_blank)**

Perioada de consultare publică este de 10 zile calendaristice de la data publicării pe site-ul Ministerului Energiei. Persoanele sau entitățile interesate vor putea formula observații și propuneri, care vor fi transmise la adresa de e-mail: fonduri.europene@energie.gov.ro

**[Anunt publicare indrumar metodologic](https://energie.gov.ro/wp-content/uploads/2024/09/Anunt-publicare-Indrumar-metodologic-.pdf" \t "_blank)**

Sursa:Ministerul Energiei

\*

Participă la definitivarea procedurii de implementare a programului de succes Start-Up Nation, ediția 2024!

Ministerul Economiei, Antreprenoriatului și Turismului a lansat luni, 02 septembrie a.c., spre consultare publică, **proiectul pilot** al procedurii de implementare a programului de succes **Start-Up Nation România**. Invităm viitorii aplicanți, structurile asociative din domeniul antreprenoriatului, consultanții sau orice alte persoane interesate de această măsură de sprijin, aflată la cea de-a patra ediție, să transmită propuneri de îmbunătățire sau de modificare și, astfel, să contribuie la definitivarea [**documentului (click & download)**](https://economie.gov.ro/wp-content/uploads/2024/09/ProiectSUN02092024.doc).

Împreună cu **proiectul pilot** al procedurii de implementare **Start-Up Nation România**, sunt înaintate, spre analiză și dezbatere publică, criteriile privind evaluarea cererilor de finanțare, cuprinse în [**grila de punctaj (click & download)**](https://economie.gov.ro/wp-content/uploads/2024/09/Propuneregrila-sun-2024-02.09.2024-1.docx). Și în acest caz, sunt așteptate propuneri și idei, referitoare la departajarea aplicanților care obțin punctaje egale, adăugarea unor noi elemente ce ar putea fi punctate suplimentar și altele asemenea.

Cea de-a patra ediție a programului **Start-Up Nation România** pune accentul pe dobândirea de competențe antreprenoriale, prin facilitarea accesului la cursuri de formare. Bugetul disponibil este de 450 de milioane de euro, suma fiind finanțată din fonduri externe nerambursabile, prin Programul Educație și Ocupare 2021-2027. Din total, valoarea alocației financiare va fi de cel mult 250.000 lei/IMM și va acoperi până la 90% din valoarea cheltuielilor eligibile, beneficiarul având obligația de a crea minimum două locuri de muncă.

Programul va avea, de această dată, trei etape distincte de derulare. Prima presupune înscrierea și selecția formatorilor de cursuri de pregătire antreprenorială. Ulterior, persoanele fizice eligibile, interesate de dobândirea acestor competențe, vor putea aplica pentru a participa la cursuri. Ultima etapă vizează înființarea de întreprinderi de către absolvenții certificați ai cursurilor menționate anterior și înscrierea acestora pentru obținerea finanțării de până la 250.000 lei/IMM.

**Toate propunerile și sugestiile dumneavoastră pot fi transmise prin completarea formularului disponibil aici:** [**https://economie.gov.ro/formular-pentru-colectarea-de-propuneri-opinii-recomandari/**](https://economie.gov.ro/formular-pentru-colectarea-de-propuneri-opinii-recomandari/)

Sursa:MEAT

\*

Consultare publică, PDD: Ghidul solicitantului – Condiții de accesare a finanțării în vederea îmbunătățirii monitorizării calității aerului pentru îndeplinirea cerințelor de monitorizare și reducere a emisiilor rezultate din Directivele privind calitatea aerului – Prioritatea 2, Acțiunea 2.2, în cadrul Programului Dezvoltare Durabilă (PDD) 2021 – 2027

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), lansează în consultare publică:

[**Ghidul Solicitantului pentru sprijinirea acțiunilor de dezvoltare și modernizare a Reţelei Naționale de Monitorizare a Calităţii Aerului (RNMCA) – proiecte noi, finanțate în cadrul Programului Dezvoltare Durabilă (PDD) 2021 – 2027.**](https://mfe.gov.ro/wp-content/uploads/2024/09/5549b63d8762ded2dbba509d23a09d83.zip)

Propunerile și sugestiile publicului pot fi trimise la sediul din Șos. București-Ploiești, nr. 1 – 1B, Victoria Office – Intrarea Menuetului, nr. 7, București, sector 1 și/sau pe adresa de email: [secretariat.dgpim@mfe.gov.ro](mailto:secretariat.dgpim@mfe.gov.ro), în termen de 15 zile lucrătoare de la data prezentului anunț. (Data publicare anunț: 3 septembrie 2024)

Sursa:MIPE

\*

Programul Național 2021-2027 Azil, Migrație și Integrare a lansat în consultare Ghidul specific apelului de proiecte AM31B Dezvoltarea și îmbunătățirea infrastructurii, procedurilor și serviciilor, în conformitate cu acquis-ul Uniunii și a priorităților de politică

Autoritatea de Management Afaceri Interne a elaborat **Ghidul specific** apelului de proiecte AM31B Dezvoltarea și îmbunătățirea infrastructurii, procedurilor și serviciilor, în conformitate cu acquis-ul Uniunii și a priorităților de politică. Apelul este finanțat din **Programul Național 2021-2027 Azil, Migrație și Integrare.**

Ghidul specific este aplicabil autorităților de aplicare a legii care au competențe și atribuții legale în domeniul de finanțare al apelului .

Persoanele și instituțiile/organizațiile/structurile interesate sunt invitate să transmită sugestii, propuneri sau comentarii privind versiunea preliminară a Ghidului specific, exclusiv pe adresa de email menționată în [pagina de contact](https://fed.mai.gov.ro/contact/).

Apreciem participarea dumneavoastră la consultarea publică prin transmiterea de propuneri/sugestii până la data de **13.09.2024**.

Vă mulțumim pentru cooperare.

**Documente în consultare publică:**

[Anexa 1 Cerere de finantare MODEL-CADRU AM31B](https://fed.mai.gov.ro/wp-content/uploads/2024/09/Anexa-1-Cerere-de-finantare-MODEL-CADRU-AM31B-1.docx)

[Anexa\_2\_Grila\_evaluare\_admisibilitate\_calitate\_ponderi\_v1draft-AM31B (1)](https://fed.mai.gov.ro/wp-content/uploads/2024/09/Anexa_2_Grila_evaluare_admisibilitate_calitate_ponderi_v1draft-AM31B-1.xlsx)

[draft Ghid-specific – AM31B](https://fed.mai.gov.ro/wp-content/uploads/2024/09/draft-Ghid-specific-AM31B-1.docx)

Sursa: https://fed.mai.gov.ro/

\*

Consultare publică Ghid specific: apelul de proiecte AM21B Dezvoltarea sistemului de migrație legală

Autoritatea de Management Afaceri Interne a elaborat **Ghidul specific** apelului de proiecte AM21B Dezvoltarea sistemului de migrație legală. Apelul este finanțat din **Programul Național 2021-2027 Azil, Migrație și Integrare.**

Ghidul specific este aplicabil autorităților de aplicare a legii care au competențe și atribuții legale în domeniul de finanțare al apelului .

Persoanele și instituțiile/organizațiile/structurile interesate sunt invitate să transmită sugestii, propuneri sau comentarii privind versiunea preliminară a Ghidului specific, exclusiv pe adresa de email menționată în [pagina de contact](https://fed.mai.gov.ro/contact/).

Apreciem participarea dumneavoastră la consultarea publică prin transmiterea de propuneri/sugestii până la data de **13.09.2024**.

Vă mulțumim pentru cooperare.

**Documente în consultare publică:**

[draft Ghid-specific – AM21B](https://fed.mai.gov.ro/wp-content/uploads/2024/09/draft-Ghid-specific-AM21B.docx)

[Anexa 1 Cerere de finantare MODEL-CADRU AM21B](https://fed.mai.gov.ro/wp-content/uploads/2024/09/Anexa-1-Cerere-de-finantare-MODEL-CADRU-AM21B.docx)

[Anexa\_2\_Grila\_evaluare\_admisibilitate\_calitate\_ponderi\_v1draft-AM41B (1)](https://fed.mai.gov.ro/wp-content/uploads/2024/09/Anexa_2_Grila_evaluare_admisibilitate_calitate_ponderi_v1draft-AM41B-1.xlsx)

[Template for COM final](https://fed.mai.gov.ro/wp-content/uploads/2024/09/Template-for-COM-final.pdf)

Sursa: https://fed.mai.gov.ro/

🏵🏵🏵

***Anunțuri PNRRPNRR***

PNRR: Calendarul apelurilor actualizat la data de 28.08.2024

[**PNRR: Calendarul apelurilor actualizat la data de 28.08.2024\***](https://mfe.gov.ro/wp-content/uploads/2024/09/775a2af23cb20016102bbefaab22c08e.xlsx)

\**MIPE nu este responsabil de acuratețea datelor transmise de coordonatorii de reforme/investiții. Datele din prezentul calendar sunt cu titlu estimativ*

Sursa:MIPE

🏵🏵🏵

Apeluri – Finanțări

Programul național pentru transformarea digitală a autorităților publice locale #DigiLocal

Ministrul Bogdan Ivan anunță lansarea Programului național pentru transformarea digitală a autorităților publice locale #DigiLocal, primul program integrat de digitalizare a administrațiilor publice locale, instituțiile cu care românii interacționează cel mai des.

**Ce beneficii are programul #DigiLocal?**

Programul #DigiLocal, gestionat de Ministerul Cercetării, Inovării și Digitalizării, are **4 beneficii majore** pentru administrațiile locale și pentru cetățeni:

1. interconectarea sistemelor informatice ale primăriilor și consiliilor județene cu Ghișeul.ro, platforma oficială de plăți online a statului român, pentru achiziționarea simplă, rapidă și sigură a serviciilor publice digitale;
2. dezvoltarea de interfețe standardizate pentru comunicarea cu cetățenii, site-uri care să fie accesibile prin câteva clickuri, astfel încât românii să utilizeze ușor și sigur serviciile publice electronice;
3. consolidarea securității cibernetice la nivelul administrației locale, pentru că serviciile digitale locale sunt cele mai accesate de cetățeni;
4. achiziția echipamentelor IT pentru creșterea capacității administrative și asigurarea interoperabilității, astfel încât românii să nu mai facă drumuri inutile și să nu mai stea la cozi.

**Împreună, ducem administrația locală din România la următorul nivel!**

**Cum puteți accesa fondurile?**

Înscrierea completă în program conține 5 pași:

1. Accesați platforma de înregistrare **https://digilocal.mcid.gov.ro** (**disponibilă din 19.09.2024 ora 11:00**)
2. **Completați datele necesare înregistrării** în câmpurile prestabilite:
   * **Denumire UAT;**
   * **Numele reprezentantului legal al instituției;**
   * **Adresa de e-mail a instituției**: se va completa exclusiv adresa de e-mail oficială a UAT-ului;

**IMPORTANT!** – linkul către platforma de încărcare a documentelor va fi transmis către această adresă de e-mail;

* + **Telefon de contact** al persoanei care gestionează procesul de înregistrare, angajat al UAT-ului;

1. Primiți pe adresa de e-mail completată mai sus un **e-mail de confirmare** cu linkul pentru încărcarea documentelor, care conține un număr unic de înregistrare ce vă confirmă poziția în ordinea de evaluare a proiectelor

**ATENȚIE!**: verificați inclusiv în secțiunile SPAM sau JUNK că ați primit mesajul. Simultan, primiți și un mesaj text (SMS) cu numărul unic de înregistrare la numărul de telefon furnizat;

1. Încărcați documentele necesare la linkul din e-mailul primit

**ATENȚIE!**: încărcați toate documentele solicitate;

1. Echipa MCID analizează îndeplinirea criteriilor de eligibilitate prevăzute de legislația în vigoare;

Odată cu finalizarea analizei de eligibilitate, MCID acordă finanțarea pentru proiect. **Acordarea finanțării se va realiza pe principiul „primul venit, primul servit”, în ordinea cronologică a numărului de înregistrare.**

Fiecare UAT din România poate obține finanțare **o singură dată** prin Programul #DigiLocal.

**IMPORTANT!: Finanțarea nu acoperă cheltuielile pentru o eventuală consultanță!**

**Când puteți să vă înregistrați?**

Platforma de înregistrare va fi activă începând de **joi, 19 septembrie, la ora 11:00**.

Finanțarea se realizează pe principiul „primul venit, primul servit”, în ordinea cronologică a numărului de înregistrare.

Asigurați-vă că obțineți un număr de înregistrare cât mai devreme.

Depunerea documentelor necesare se face până **miercuri, 25 septembrie, ora 12:00**. Descărcați documentele necesare (Anexele 1-8) în secțiunea **Criterii de Eligibilitate**, mai jos.

**Care sunt finanțările #DigiLocal pentru primării și consilii județene?**

Finanțarea se va acorda diferențiat, în funcție de tipul Beneficiarului, respectiv:

* finanțare în cuantum de maxim 75.000 lei pentru primăriile de comune
* finanțare în cuantum de maxim 125.000 lei pentru primăriile de orașe
* finanțare în cuantum de maxim 175.000 lei pentru primăriile de municipiu și primăriile de sector din București
* finanțare în cuantum de maxim 250.000 lei pentru consiliile județene și primăria Capitalei

În situația în care valoarea produselor și serviciilor din cererea de finanțare depășește limitele de mai sus, diferența va fi suportată de către Beneficiar, din fonduri proprii iar, în cuprinsul cererii de finanțare vor fi detaliate cheltuielile eligibile care se vor acoperi din finanțarea prin Program.

**ATENȚIE**: Cheltuielile pentru echipamentele hardware nu trebuie să depășească 30% din valoarea totală a finanțării.

**Descrierea și obiectivele Programului**

**Programul național pentru transformarea digitală a autorităților administrației publice locale va îmbunătăți interacțiunea dintre cetățeni, mediul de afaceri și sectorul public prin digitalizarea serviciilor publice.** De asemenea, programul va sprijini direct autoritățile locale pentru creșterea eficienței și transparenței administrative.

Programul național pentru transformarea digitală a autorităților publice locale **se adresează EXCLUSIV autorităților executive la nivelul unităților administrativ – teritoriale (UAT)** și se derulează în temeiul [**Ordonanței de urgență a Guvernului nr. 56/2024**](https://www.mcid.gov.ro/wp-content/uploads/2024/09/OUG-56_2024.pdf) și a [**Normelor**](https://www.mcid.gov.ro/wp-content/uploads/2024/09/Norme-metodologice-.pdf) aferente.

Livrabile ale programului:

1. **dezvoltarea unor module informatice noi** care să îmbunătățească activitatea autorităților locale din România prin demararea unui proces de digitalizare accelerată;
2. **echipamentele IT necesare** unui sistem informatic (echipamente IT, echipamente pentru comunicații, și echipamente conexe, inclusiv licențe);
3. **migrarea către noi sisteme și infrastructuri digitale;**
4. **dezvoltarea de noi aplicații informatice;**

Puteți afla mai multe detalii în secțiunea **Definiții**, mai jos.

**Criteriile de eligibilitate**

Evaluarea cererilor de finanțare se face conform criterilor de eligibilitate menționate în Normele metodologice pentru punerea în aplicare a Programului național pentru transformarea digitală a autorităților publice locale.

**Descărcați documentele necesare mai jos:**

[**Anexa 1**](https://www.mcid.gov.ro/wp-content/uploads/2024/09/A1-Declaratie-acoperire-din-surse-proprii-finantare-suplimentara.docx) – Declarație privind capacitatea financiară a solicitantului

[**Anexa 2**](https://www.mcid.gov.ro/wp-content/uploads/2024/09/A2-Cerere-de-finantare.doc) – Cerere de Finanțare

[**Anexa 3**](https://www.mcid.gov.ro/wp-content/uploads/2024/09/A3-Declaratie-privind-instruirea-profesionala.docx) – Declarație cu privire la instruirea profesională a personalului care va utiliza echipamentele/sistemele informatice ce urmează a fi achiziționate

[**Anexa 4**](https://www.mcid.gov.ro/wp-content/uploads/2024/09/A4-Declaratie-privind-existenta-sau-nu-a-unei-pagini-de-internet.docx) – Declarație cu privire la existența sau nu a unei pagini de internet – securizată, proprie, funcțională

[**Anexa 5**](https://www.mcid.gov.ro/wp-content/uploads/2024/09/A5-Declaratiei-privind-asigurarea-sustenabilitatii-activitati_produse_servicii.docx) – Declarație cu privire la asigurarea sustenabilității activităților/ produselor/serviciilor ce fac obiectul cererii de finanțare

[**Anexa 6**](https://www.mcid.gov.ro/wp-content/uploads/2024/09/A6-Declaratie-dubla-finantare.docx) – Declarație privind îndeplinirea condiției prevăzute la art. 1 alin. (10) din OUG nr. 56/2024

[**Anexa 7**](https://www.mcid.gov.ro/wp-content/uploads/2024/09/A7-Declaratie-destinatie-echipamente_sisteme.docx) – Declarație privind destinația echipamentelor/sistemelor informatice ce urmează a fi achiziționate

[**Anexa 8**](https://www.mcid.gov.ro/wp-content/uploads/2024/09/A8-Declaratie-inrolarea-ghiseul.roROeID-PDURo.docx) – Declarație privind înrolarea autorității executive în platforma Ghișeul.ro precum și în aplicațiile ulterioare precum ROeID și PDURo

**Pentru cererile de finanțare declarate eligibile se încheie un contract de finanțare (**[**Anexa 9**](https://www.mcid.gov.ro/wp-content/uploads/2024/09/A9-Contract-de-finantare.docx)**) între două părți**: Ministerul Cercetării, Inovării și Digitalizării în calitate de finanțator și Autoritatea executivă la nivelul Unităților Administrativ Teritoriale, în calitate de beneficiar.

**IMPORTANT**! Nu se acorda avans, finanțarea fiind acordată o singură dată, ulterior depunerii tuturor documentelor justificative, în etapa finală, după finalizarea Proiectului.

**Definiții utile**

**Sisteme informatice –** prin sistem informatic se înțelege orice dispozitiv sau ansamblu de dispozitive interconectate sau aflate în relație funcțională, dintre care unul sau mai multe asigură prelucrarea automată a datelor, cu ajutorul unui program informatic, destinat furnizării de servicii publice.

**Echipamente hardware achiziționate și instalate** – ansamblul dispozitivelor cu ajutorul cărora datele se pot culege, verifica, prelucra, transforma, transmite, afișa și stoca datele care fac obiectul sistemului achiziționat, destinate furnizării de servicii publice.

**Aplicații –** Soluții software/licențe implementate/achiziționate de tip COTS – Produse disponibile care nu necesită dezvoltare ci doar instalare și/sau personalizare fiind adaptate la nevoile organizației care le achiziționează în vederea prestării de servicii publice.

**Servicii conexe –** servicii suport pentru funcționarea aplicațiilor achiziționate în vederea furnizării de servicii publice.

**Servicii de integrare cu aplicații/sisteme ale autorităților și instituțiilor publice centrale și europene:** servicii de dezvoltare software pentru interconectarea aplicațiilor, existente la nivelul autorității executive, cu alte sisteme ale autorităților și instituțiilor publice centrale și europene în vederea furnizării de servicii publice.

**Digitalizare –** adoptarea continuă și implementarea tehnologiilor informației și comunicațiilor digitale pentru a transforma modul de interacțiune dintre utilizatorii și beneficiarii serviciilor publice, precum și asigurarea cadrului de interoperabilitate a sistemelor informatice.

**Transformare digitală** se referă la transformarea, folosind tehnologiile digitale și de comunicații, a:

* modului de interacțiune dintre administrația publică și cetățeni;
* relațiilor funcționale dintre instituțiile statului;
* modului în care datele generate și colectate de instituțiile statului sunt utilizate în luarea deciziilor și crearea politicilor publice;
* modului în care inovarea, în cazul serviciilor publice, consideră identificarea problemei, testarea și actualizarea ca făcând parte integrantă din proces;
* evaluării și anticipării continue a nevoilor publicului și adaptarea serviciilor la acestea.

**Beneficiar:** autoritățile executive la nivelul unităților administrativ – teritoriale, astfel cum sunt definite la art. 5 lit. n) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Regasiti [**aici**](https://www.mcid.gov.ro/wp-content/uploads/2024/09/DigiLocal_model_site.pdf) modelul de identitate vizuala recomandat pentru realizarea site-urilor UAT-urilor.

**Suport tehnic:**

Pentru întrebări legate de programul #DigiLocal, contactați-ne la: [secretariat.dtitd@mcid.gov.ro](mailto:secretariat.dtitd@mcid.gov.ro)

Pentru sprijin tehnic în procedura de interconectare a sistemelor informatice Ghișeul.ro, platforma oficială de plăți online a statului român, contactați-ne la: [contact@ghiseul.ro](mailto:contact@ghiseul.ro), completând la subiectul e-mailului DIGILOCAL pentru a primi un răspuns rapid.

Sursa:MCID

\*

AM PDD: Modificarea Ghidului solicitantului – Condiții de accesare a finanțării pentru proiectele etapizate din sectorul energiei – Prioritatea 4 – Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră, Acțiunea 4.3. – Reducerea emisiilor de GES și creşterea eficienţei energetice în sistemele de distribuție și transport a energiei termice, Acțiunea 4.4. – Promovarea utilizării surselor de energie regenerabilă și Acțiunea 4.5 – Sisteme și rețele inteligente de energie

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**un corrigendum**](https://mfe.gov.ro/wp-content/uploads/2024/09/a4e861a80f2d8dede044045df6235e3c-1.zip) pentru modificarea si completarea Ghidului solicitantului – *Condiții de accesare a finanțării pentru proiectele etapizate din sectorul energiei* – Prioritatea 4 – Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră, Acțiunea 4.3. – Reducerea emisiilor de GES și creşterea eficienţei energetice în sistemele de distribuție și transport a energiei termice, Acțiunea 4.4. – Promovarea utilizării surselor de energie regenerabilă și Acțiunea 4.5 – Sisteme și rețele inteligente de energie, aprobat prin Ordinul MIPE nr. 6190/05.09.2024.

Apel:

* Cod SMIS apel 2: PDD/472/PDD\_P4/OP2/RSO2.2/PDD\_A12

**Ghidul publicat se regăsește pe site-ul MIPE, în cadrul secțiunii „Programe/PDD” (**[**https://mfe.gov.ro/pdd-21-27/**](https://mfe.gov.ro/pdd-21-27/) **).**

Sursa:MIPE

\*

PTJ: a fost actualizat Ghidul Solicitantului Dezvoltarea întreprinderilor și a antreprenoriatului

Autoritatea de Management pentru Programul Tranziție Justă (AMPTJ) din cadrul Ministerului Investițiilor și Proiectelor Europene publică un [**corrigendum**](https://mfe.gov.ro/wp-content/uploads/2024/09/5f07451aa176b69ab0a7531bcf05ae9e.pdf) la **Ghidul Solicitantului „Dezvoltarea întreprinderilor și a antreprenoriatului”**, componenta „Investiții pentru dezvoltarea IMM care sprijină creșterea durabilă și crearea de locuri de muncă”, aprobat prin OMIPE nr. 6189/05.09.2024.

Sursa:MIPE

\*

PTJ: a fost actualizat Ghidul Solicitantului Dezvoltarea întreprinderilor și a antreprenoriatului

Autoritatea de Management pentru Programul Tranziție Justă (AMPTJ) din cadrul Ministerului Investițiilor și Proiectelor Europene publică un [**corrigendum**](https://mfe.gov.ro/wp-content/uploads/2024/09/93c092a31ff9e26e73d7d62ea01015c6.pdf) la **Ghidul Solicitantului „Dezvoltarea întreprinderilor și a antreprenoriatului”**, componenta „Investiții pentru dezvoltarea IMM care sprijină creșterea durabilă și crearea de locuri de muncă”, aprobat prin OMIPE nr. 6151/30.08.2024.

Sursa:MIPE

\*

A fost aprobat bugetul pentru implementarea Programului pentru şcoli al României în anul şcolar 2024-2025

Agenția de Plăți și Intervenție pentru Agricultură (APIA) informează că **pentru anul școlar 2024-2025, a fost aprobată suma de 760.241.000 lei ca buget pentru implementarea Programului pentru Școli al României** și se utilizează după cum urmează:

* 96.176.000 lei pentru acordarea gratuită de fructe şi legume şi 38.163.000 lei pentru derularea măsurilor educative aferente;
* 370.676.000 lei pentru acordarea gratuită de lapte de consum şi produse lactate fără adaos de lapte praf şi 38.163.000 lei pentru derularea măsurilor educative aferente;
* 217.063.000 lei pentru acordarea gratuită de produse de panificaţie.

**În anul școlar 2024-2025 vor beneficia prin Program** de fructe și legume proaspete, lapte și produse lactate și măsuri educative aferente acestor produse, un număr de **1.908.231 preșcolari din grădinițele cu program normal de 4 ore** de stat autorizate/acreditate și particulare acreditate și elevi din învățământul primar și gimnazial de stat și particular, **precum și preșcolari și elevi incluși în învățământul special**.

**Solicitanţii sprijinului financiar din FEGA** **pentru furnizarea fructelor, legumelor, laptelui şi produselor lactate şi derularea măsurilor educative aferente** (consiliile judeţene şi/sau consiliile locale ale municipiilor, oraşelor, comunelor sau subdiviziunilor administrativ-teritoriale ale municipiului Bucureşti) **transmit la Centrele APIA, prin intermediul sistemului informatic al Agenției, cereri de plată, la sfârşitul fiecărui an şcolar**, în termen de trei luni de la sfârşitul perioadei pe care o vizează.

**În colaborare cu Ministerul Educaţiei, solicitantul de ajutor financiar din FEGA are obligaţia de a verifica activitatea instituţiilor de învăţământ beneficiare** privind înregistrarea în sistemul informatic a numărului de preşcolari şi elevi prezenţi la cursuri, precum şi a numărului de porţii consumate pe parcursul unei zile de şcoală şi a perioadei cererii de plată, conform catalogului şcolar.

În cazul în care valoarea totală a cererilor de plată depuse de solicitanţi depăşeşte plafonul anual din FEGA pentru acordarea gratuită de fructe şi legume, respectiv de lapte şi produse lactate, valoarea ajutorului financiar aferent fiecărei cereri de plată eligibile se stabileşte proporţional cu încadrarea în plafonul anual respectiv.

**Plata ajutorului financiar din FEGA se face de APIA în termen de 3 luni de la data depunerii cererilor de plată, cu încadrarea în sumele alocate cu această destinaţie**. Dacă până la data efectuării plăţilor au fost declanşate anchete administrative care nu au fost finalizate, termenul de 3 luni se prelungeşte până la încheierea anchetelor administrative prin care s-a constatat eligibilitatea cererii de plată.

În anul şcolar 2024-2025, disponibilul de produse achiziţionate în cadrul Programului pentru şcoli al României neconsumate din motive obiective se redistribuie în cadrul colectivului de preşcolari şi elevi din instituţia de învăţământ respectivă, astfel încât instituţiile de învăţământ să nu mai fie obligate la plata contravalorii produselor neconsumate.

În **Anexele 1 și 2** sub formă tabelară sunt prezentate **sumele defalcate** **pe județe** pentru acordarea gratuită de **fructe şi legume proaspete, respectiv lapte și produse lactate și pentru derularea măsurilor educative în anul școlar 2024-2025** pentru care APIA a fost desemnată autoritate națională competentă pentru implementarea, monitorizarea, controlul și acordarea de ajutoare financiare din FEGA.

Precizăm că, **în anul școlar 2023-2024 au beneficiat de produsele distribuite în 9.134 de instituții de învățămînt, un număr de 1.131.330 preșcolari** din grădinițele cu program normal de 4 ore de stat autorizate/acreditate și particulare acreditate și elevi din învățământul primar și gimnazial de stat și particular, precum **și preșcolari și elevi incluși în învățământul special**.

**Legislație:**

***– HG nr. 652 din 3 august 2023*** *privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024;*

– ***HG nr. 1032 din 21 august 2024*** *privind stabilirea bugetului pentru implementarea Programului pentru şcoli al României în perioada 2023-2029, aprobat prin Hotărârea Guvernului nr. 652/2023 privind aprobarea Programului pentru şcoli al României în perioada 2023-2029, precum şi pentru stabilirea bugetului pentru implementarea acestuia în anul şcolar 2023-2024, pentru anul şcolar 2024-2025, precum şi pentru modificarea şi completarea Hotărârii Guvernului nr. 652/2023 privind aprobarea Programului pentru şcoli al României în perioada 2023-2029, precum şi pentru stabilirea bugetului pentru implementarea acestuia în anul şcolar 2023-2024;*

*–* ***Decizia de punere în aplicare (UE) 2024/845 a Comisiei din 12 martie 2024*** *de stabilire a repartizării definitive a ajutorului din partea Uniunii către statele membre pentru fructe și legume în școli și pentru lapte în școli pentru perioada 1 august 2024 – 31 iulie 2025 și de modificare a Deciziei de punere în aplicare (UE) 2023/655.*

**Anexa 1**

|  |  |  |  |  |  |
| --- | --- | --- | --- | --- | --- |
| **SUME defalcate pe județe pentru acordarea gratuită de fructe şi legume proaspete și pt derulare măsuri educative în anul școlar 2024-2025** | | | | | |
| **Judeţul** | **Numărul total de preşcolari şi elevi din ciclul primar şi gimnazial** | **Sume pt distribuţia fructelor şi legumelor (lei)** | | **Total Sume distribuţie (lei)** | **Total sume măsuri educative 2025 (lei)** |
| **9 septembrie-** | **8 ianuarie-** |
| **20 decembrie 2024** | **20 iunie 2025** |
| Hunedoara | 32.004 | 627.000 | 986.000 | 1.613.000 | 640.000 |

**Anexa 2**

|  |  |  |  |  |  |
| --- | --- | --- | --- | --- | --- |
| **SUME defalcate pe județe pentru acordarea gratuită de lapte de consum şi produse lactate fără adaos de lapte praf şi pentru derularea măsurilor educative în anul şcolar 2024-2025** | | | | | |
| **Judeţul** | **Numărul total de preşcolari şi elevi din ciclul primar şi gimnazial** | **Sume pt distribuţia de lapte şi produse lactate (lei)** | | **Total sume distribuţie (lei)** | **Total sume măsuri educative 2025 (lei)** |
| **9 septembrie-** | **8 ianuarie-** |
| **20 decembrie 2024** | **20 iunie 2025** |
| Hunedoara | 32.004 | 2.487.000 | 3.730.000 | 6.217.000 | 640.000 |

Sursa: APIA

\*

PEO: actualizează Ghidul Solicitantului Condiții Specifice „Măsuri active de ocupare pentru tineri, inclusiv pentru tineri NEET”

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică [**Corrigendum nr. 1 la** **Ghidul Solicitantului Condiții Specifice „Măsuri active de ocupare pentru tineri, inclusiv pentru tineri NEET”**](https://mfe.gov.ro/wp-content/uploads/2024/09/aa6f9a710e6efc569d03ec8d8f772b35.pdf), apel competitiv finanțat din Prioritatea: P02 „Valorificarea potențialului tinerilor pe piața muncii (Ocuparea forței de muncă în rândul tinerilor )”, Acțiunea: 2.a.2 „Pregătirea și furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor”.

Sursa: MIPE

\*

PEO: actualizează Ghidul Solicitantului Condiții Specifice „Sprijin pentru stimularea ocupării prin furnizarea de măsuri active în pachete de servicii integrate”

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică [**Corrigendum nr. 1 la Ghidul Solicitantului Condiții Specifice „Sprijin pentru stimularea ocupării prin furnizarea de măsuri active în pachete de servicii integrate”**](https://mfe.gov.ro/wp-content/uploads/2024/09/e1cea0a4cb50f71a4373fc895285d475.pdf), apel competitiv finanțat din Prioritatea: P03 „Creșterea accesului pe piața muncii pentru toți”, Acțiunea: 3.a.1.2 „Furnizarea de măsuri active în pachete de servicii integrate”.

Sursa:MIPE

\*

AM PDD: Modificarea Ghidului Solicitantului – Condiții de accesare a finanțării pentru proiectele etapizate din sectoarele: apă/apă uzată, managementul deșeurilor, monitorizarea calității aerului și managementul riscurilor

Autoritatea de Management a Programului Dezvoltare Durabilă (PDD), din cadrul Ministerului Investițiilor și Proiectelor Europene, publică un [**corrigendum**](https://mfe.gov.ro/wp-content/uploads/2024/09/6a19e1f3106b210eb3501ffb98c605bb.pdf) la **Ghidul Solicitantului – Condiții de accesare a finanțării pentru proiectele etapizate din sectoarele: apă/apă uzată, managementul deșeurilor, monitorizarea calității aerului și managementul riscurilor**, aferente priorităților:

Prioritatea 1 -Dezvoltarea infrastructurii de apă și apă uzată și tranziția la o economie circulară

Sfarsitul primului paragraf

Prioritatea 2 – Protecţia mediului prin conservarea biodiversităţii, asigurarea calităţii aerului şi remediere a siturilor contaminate

Prioritatea 3 – Promovarea adaptării la schimbările climatice şi managementul riscurilor,

finanțate în cadrul Programului Dezvoltare Durabilă (PDD) 2021 – 2027, aprobat prin Ordinul ministrului investițiilor și proiectelor europene nr. 135/2024.

Sursa: MIPE

🏵🏵🏵

Din Actualitatea Europeană

Dialogul strategic privind viitorul agriculturii UE transmite raportul său final președintei von der Leyen

Președinta Comisiei Europene, Ursula **von der Leyen**, a primit în data de 4 septembrie, raportul final al [Dialogului strategic privind viitorul agriculturii în UE](https://agriculture.ec.europa.eu/common-agricultural-policy/cap-overview/main-initiatives-strategic-dialogue-future-eu-agriculture_en).

Președinta Comisiei Europene, Ursula **von der Leyen**, a primit astăzi raportul final al [Dialogului strategic privind viitorul agriculturii în UE](https://agriculture.ec.europa.eu/common-agricultural-policy/cap-overview/main-initiatives-strategic-dialogue-future-eu-agriculture_en), predat de președintele grupului, profesorul Peter Strohschneider. Intitulat „O *perspectivă comună pentru agricultură și alimentație în Europa”*, raportul prezintă o evaluare a provocărilor și oportunităților, urmată de un set de recomandări. **Aceste sugestii vor ghida activitatea Comisiei Europene în elaborarea viziunii sale asupra agriculturii și alimentației, care urmează să fie prezentată în primele 100 de zile ale celui de al doilea mandat al președintei von der Leyen.**

Comisia salută activitatea importantă desfășurată de cei 29 de membri ai dialogului strategic de la lansarea acestuia de către președinta **von der Leyen** în ianuarie 2024, precum și angajamentul constructiv pe care l-au demonstrat pe parcursul întregului proces, pentru a finaliza – și a aproba în unanimitate – raportul final. Rezultatul de astăzi arată că se poate ajunge la un consens între principalele interese din întregul lanț agroalimentar, chiar și în perioade de polarizare în jurul dezbaterii publice pe teme agroalimentare.

**Menținerea acestei abordări, prin continuarea promovării dialogului și a încrederii reciproce între diferite puncte de vedere, poate contribui la furnizarea unor soluții durabile pentru sisteme agroalimentare competitive, reziliente, diverse și durabile în UE.** **Prin urmare, Comisia va evalua îndeaproape recomandările raportului de a institui o nouă platformă care să reunească actori din sectorul agroalimentar, societatea civilă și lumea științei pentru a continua să reflecteze asupra strategiilor de creștere a durabilității și rezilienței sistemelor agroalimentare.**

Raportul dialogului consideră că producția alimentară și agricolă reprezintă o parte esențială a societății europene și a securității și că diversitatea alimentelor și a agriculturii europene este un atu important. Există un consens în rândul membrilor dialogului strategic cu privire la faptul că sustenabilitatea economică, de mediu și socială în sectorul agroalimentar se poate consolida reciproc, în special atunci când este sprijinită de măsuri de politică coerente. Se subliniază, de asemenea, rolul piețelor, al obiceiurilor alimentare și al inovării în stimularea durabilității.

Recomandările detaliate în raport sunt structurate în cinci piloni:

* **Împreună pentru un viitor durabil, rezilient și competitiv:** această parte abordează necesitatea de a adapta PAC în contextul tranziției în curs către sisteme alimentare mai durabile și mai competitive, importanța consolidării poziției fermierilor în cadrul lanțului valoric alimentar, accesul la finanțare și rolul comerțului și al standardelor internaționale.
* **Progrese către sisteme agroalimentare durabile: recomandările**de la această rubrică se referă la sprijinirea și promovarea practicilor agricole durabile, inclusiv pentru creșterea animalelor, și pledează pentru creșterea gradului de conștientizare cu privire la bunăstarea animalelor și la responsabilizarea consumatorilor pentru a alege regimuri alimentare durabile și echilibrate.
* **Promovarea rezilienței transformatoare:** având în vedere creșterea riscurilor de mediu, climatice, geopolitice și economice, raportul subliniază necesitatea de a consolida instrumentele de gestionare a riscurilor și gestionarea crizelor, precum și de a conserva și gestiona mai bine terenurile agricole, de a promova o agricultură rezistentă la apă și de a dezvolta abordări inovatoare în materie de ameliorare a plantelor.
* **Construirea unui sector atractiv și divers:** importanța reînnoirii generațiilor și a egalității de gen, precum și a zonelor rurale dinamice și a sistemelor agroalimentare este detaliată în această secțiune, inclusiv necesitatea de a proteja lucrătorii.
* **Un acces mai bun la cunoaștere și inovare și o mai bună utilizare a acestora:** recomandările concluzionează că accesul la cunoștințe și competențe trebuie facilitat și că digitalizarea este o oportunitate.

Raportul elaborat de Dialogul strategic privind viitorul agriculturii în UE se adresează Comisiei Europene, Parlamentului European, statelor membre și părților interesate.

**Fundal**

Anunțat de președinta **von der Leyen** în [discursul său privind starea Uniunii din](https://state-of-the-union.ec.europa.eu/state-union-2023_en) septembrie 2023 și [lansat în ianuarie 2024](https://ec.europa.eu/commission/presscorner/detail/en/ip_24_417), Dialogul strategic privind viitorul agriculturii UE a reunit 29 de părți interesate importante din sectoarele agroalimentare europene, societatea civilă, comunitățile rurale și mediul academic pentru a ajunge la o înțelegere și o viziune comune pentru viitorul sistemelor agricole și alimentare ale UE.

Mandatul dialogului a fost de a reflecta asupra a patru întrebări:

* Cum putem oferi fermierilor noștri și comunităților rurale în care trăiesc perspective mai bune, inclusiv un nivel de trai echitabil?
* Cum putem sprijini agricultura în limitele planetei noastre și ale ecosistemului său?
* Cum putem valorifica mai bine imensele oportunități oferite de cunoaștere și de inovarea tehnologică?
* Cum putem promova un viitor strălucitor și prosper pentru sistemul alimentar al Europei într-o lume competitivă?

Urmând această structură, au fost înființate diferite grupuri de lucru pentru a continua lucrările. În perioada ianuarie-august 2024, au fost organizate, de asemenea, șapte reuniuni plenare pentru toți membrii dialogului strategic, președinta **von der Leyen** participând la trei. În plus, președintele grupului, profesorul Strohschneider, a solicitat contribuții din partea organizațiilor de la nivelul UE active de-a lungul întregului lanț de aprovizionare cu alimente. El s-a întâlnit, de asemenea, cu miniștrii agriculturii din statele membre, cu întregul colegiu al comisarilor UE, cu deputați în Parlamentul European și cu reprezentanți ai Comitetului Economic și Social European și ai Comitetului Regiunilor.

**Pentru mai multe Informații**

[O perspectivă *comună pentru agricultură și alimentație în Europa: raportul*final al dialogului strategic privind viitorul agriculturii UE](https://agriculture.ec.europa.eu/common-agricultural-policy/cap-overview/main-initiatives-strategic-dialogue-future-eu-agriculture_en#strategic-dialogue-report)


[Dialogul strategic privind viitorul agriculturii UE](https://agriculture.ec.europa.eu/common-agricultural-policy/cap-overview/main-initiatives-strategic-dialogue-future-eu-agriculture_en)

[Lista participanților la dialogul strategic](https://agriculture.ec.europa.eu/common-agricultural-policy/cap-overview/main-initiatives-strategic-dialogue-future-eu-agriculture_en#participants)

\*

S-au deschis înscrierile la ediția de anul acesta a concursului Juvenes Translatores

*Juvenes Translatores* este concursul anual de traducere adresat tinerilor în vârstă de 17 ani din întreaga Uniune Europeană.

În fiecare toamnă, școli din întreaga UE se înscriu pe platforma JT pentru ca elevii lor să aibă șansa de a participa la acest concurs foarte popular, în cadrul căruia pot traduce în și din oricare limbă oficială a UE.

În 2023, câștigătorul din România a fost Matei Abălaru, elev la Colegiul Național Mircea cel Bătrân din Constanța. De asemenea, 20 de elevi din România au primit mențiuni speciale.

Înscrierile pentru ediția din 2024 s-au deschis astăzi, 2 septembrie, la ora 13.00 (ora României), și rămân deschise până pe 14 octombrie, la ora 13.00 (ora României).

Toate detaliile referitoare la concurs, regulamentul, fișa informativă, criteriile de eligibilitate etc. sunt disponibile pe site-ul web al concursului, în toate limbile UE: <https://commission.europa.eu/education/skills-and-qualifications/develop-your-language-skills/juvenes-translatores_ro>

Pentru a-i ajuta pe profesori să își înscrie școlile, pe site-ul web va exista și un tutorial video privind înscrierea (în limba engleză). De asemenea, pe site se găsesc și textele din anii precedenți.

Ca în fiecare an, dacă numărul de școli înscrise dintr-o anumită țară depășește numărul de locuri alocate țării respective (egal cu numărul de locuri deținut de țara respectivă în Parlamentul European), se va proceda la o selectare aleatorie, de către calculator, din rândul școlilor înscrise. România dispune de 33 de locuri.

La 17 octombrie, toate școlile înscrise în cadrul JT2024 vor putea participa la o întâlnire online cu traducătorii Direcției Generale Traduceri, între orele 11.00-12.30 (ora României).

Concursul va avea loc pe 28 noiembrie, după care traducătorii din cadrul Direcției Generale Traduceri vor evalua textele primite și vor selecta cea mai bună traducere din fiecare țară a UE.

Cei 27 de câștigători, care vor fi anunțați la începutul anului viitor, vor beneficia de o excursie de trei zile la Bruxelles și vor primi un trofeu.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |